സന്തോഷ് കുമാർ

പ്രധാനമായി ഐ-ലീഗിലും ഇന്ത്യൻ സൂപ്പർ ലീഗിലും കളി നിയന്ത്രിക്കുന്ന ഒരു ഇന്ത്യൻ പ്രൊഫഷണൽ ഫുട്ബോൾ റഫറിയാണ് മുരിങ്ങോത്തുമാലിൽ സന്തോഷ് കുമാർ (ജനനം 12 മേയ് 1975).

ഓൾ ഇന്ത്യാ ഫുട്ബോൾ ഫെ‌ഡറേഷൻ പ്രൊഫഷണൽ റഫറിയാക്കുന്ന ഇന്ത്യയിലെ മൂന്ന് റഫറിമാരിൽ ഒരാളാണ് കുമാറെന്ന് 2012 ൽ പ്രഖ്യാപിച്ചു.

 വ്യക്തിപരമായ ജീവിതവും കരിയറും 
കേരളത്തിൽ ജനിച്ച കുമാർ വളർന്നത് ഫുട്‌ബോളിനോട് വളരെയധികം അഭിനിവേശമുള്ള ഒരു ഗ്രാമത്തിലാണ്. ഒരു മത്സരത്തിന് 200 രൂപ എന്ന പ്രതിഫലം വാങ്ങി അദ്ദേഹം ചെറിയ പ്രാദേശിക ക്ലബ്ബുകൾക്കായി കളിച്ചു. ഒടുവിൽ, പരുക്കും സാമ്പത്തിക പ്രശ്നങ്ങളും കാരണം കുമാറിന് ഫുട്ബോൾ കളി ഉപേക്ഷിക്കേണ്ടി വന്നു, പകരം കളി റഫറിയിങ്ങിൽ ശ്രദ്ധ കേന്ദ്രീകരിച്ചു. 1990-കളിൽ പ്രാദേശിക ഗ്രാമീണ ഗെയിമുകൾക്കായി റഫറിയായി അദ്ദേഹം ആരംഭിച്ചു. 1996 -ൽ  തന്റെ റഫറീയിങ്ങ് ശാരീരിക പരീക്ഷ കടന്ന കുമാർ പ്രാദേശിക തലങ്ങളിൽ മത്സരങ്ങൾ റഫറി ചെയ്യാൻ തുടങ്ങി, എന്നാൽ പരീക്ഷ പാസായതിന് ശേഷം ബില്ലുകൾ അടയ്ക്കുന്നതിനായി മറ്റ് ജോലികളും ഏറ്റെടുത്തു.

2004-ൽ കുമാർ ദേശീയ തലത്തിൽ റഫറിയായി, എന്നിരുന്നാലും ജോലിയുടെ പ്രതിബദ്ധത കാരണം അദ്ദേഹത്തെ നിയോഗിച്ച എല്ലാ മത്സരങ്ങളിലും ഒരിക്കലും നിയന്ത്രകനാകാൻ കഴിഞ്ഞില്ല. എന്നിരുന്നാലും, 2012-ൽ, സിആർ ശ്രീകൃഷ്ണ, പ്രതാപ് സിംഗ് എന്നിവരോടൊപ്പം കുമാറും ഓൾ ഇന്ത്യ ഫുട്ബോൾ ഫെഡറേഷന്റെ പ്രൊഫഷണൽ റഫറിമാരാകുമെന്നും അതുവഴി മുമ്പത്തേക്കാൾ കൂടുതൽ പണം സമ്പാദിക്കുമെന്നും പ്രഖ്യാപിച്ചു.

2012 ഒക്‌ടോബർ 7 ന് സ്പോർട്ടിംഗ് ഗോവയും ഈസ്റ്റ് ബംഗാളും തമ്മിലുള്ള മത്സരത്തിൽ കുമാർ തന്റെ ആദ്യ മത്സരം റഫറി ചെയ്തു. മത്സരം 0-0ന് അവസാനിച്ചപ്പോൾ, രണ്ട് മഞ്ഞ കാർഡുകൾ അദ്ദേഹം കാണിച്ചു - ഓരോ ടീമിനും ഒന്ന്.

ബയേൺ മ്യൂണിക്കും ഇന്ത്യയും തമ്മിലുള്ള മത്സരത്തിൽ ബയേൺ മ്യൂണിക്ക് 4-0 ന് വിജയിച്ച മത്സരത്തിലും കുമാർ റഫറി ആയിരുന്നു.

2015 ഫെബ്രുവരി 13 ന്, 2014 ലെ എഐഎഫ്എഫ് മികച്ച റഫറിക്കുള്ള അവാർഡ് കുമാർ നേടിയതായി പ്രഖ്യാപിച്ചു. മറുപടിയായി കുമാർ പറഞ്ഞു, “ഞങ്ങൾ കളിക്കളത്തിൽ മികച്ച പ്രകടനം നടത്താൻ ശ്രമിച്ചു. എന്നെ പരാമർശിക്കുന്നത് ആസ്വദിക്കുന്നു. നൽകിയ എല്ലാ പിന്തുണക്കും എ ഐ എഫ് എഫിനും കേരള ഫുട്ബോൾ അസോസിയേഷനും നന്ദി അറിയിക്കുന്നു. എന്റെ എല്ലാ സഹപ്രവർത്തകർക്കും നന്ദി പറയാൻ ഞാൻ ആഗ്രഹിക്കുന്നു."

 അവലംബം 

 പുറം കണ്ണികൾ 
ഫുട്ബോൾ ഡാറ്റാബേസ് പ്രൊഫൈൽ
വർഗ്ഗം:1975-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫുട്ബോൾ റഫറിമാർ